***Näidisleping on koostatud töövõtu läbiviimiseks vastavalt rahvusvahelisele muu kindlustandva teenuse standardile (Eesti) 3000 (muudetud) kliendile piiratud kindlustandva töövõtu osutamiseks\****

Vastavalt PakS § 241 lg 3-le on pakendiettevõtja, kes laseb turule pakendatud kaupa pakendimassiga rohkem kui kakskümmend tonni aastas, ja taaskasutusorganisatsioon kohustatud korraldama audiitorkontrolli piiratud kindlustandva töövõtuna audiitortegevuse seaduse tähenduses (PakS § 241 lg 4 ja 5)

Pakendiettevõtja, kelle audiitorkontrolli aruande kokkuvõte esitatakse modifitseerimata, on vabastatud kolmel järgneval kalendriaastal audiitorkontrolli korraldamisest (PakS § 241 lg 31)

*Näidislepingu kasutamisel tuleb arvestada asjaoluga, et selle kasutamisega seotud riskid jäävad lepingupoolte kanda. Audiitorkogu ei kanna vastutust näidislepingu kasutamisest tuleneda võivate kahjude osas.*

* *Nurksulgudes toodud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu. Seejärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega!*
* *Kursiivis (või kursiivis ja nurksulgudes) osundatud tekst on väljaspool käesoleva lepingu minimaalselt kohustuslikku osa ning selle kasutamine jääb käesoleva lepingu rakendaja enda otsustada.*
* *Lisad 1-4 tuleb sisustada asjakohaste dokumentidega ja lisada need kliendilepingu juurde*

Pakendiettevõtjad, kes on kohustatud korraldama pakendiandmete kontrollimise piiratud kindlustandva töövõtuna (PakS § 241 lg 4 ja 5),

**KLIENDILEPING */nr [\_\_\_\_]/* AUDIITORTEENUSE OSUTAMISEKS**

Käesolev leping on sõlmitud **[kus]**, **[kuupäev, aasta]**

**[Kliendi nimi]** (edaspidi nimetatud **Klient**), mida esindab **[esindusõiguse alus]** alusel **[tiitel] [nimi]**

ja

**[Audiitorettevõtja nimi]** (edaspidi nimetatud **Audiitorettevõtja**), mida esindab **[esindusõiguse alus]** alusel juhatuse liige ja vandeaudiitor **[nimi] [tegevusloa nr]**,

keda nimetatakse edaspidi **Pool** või koos **Pooled**,

on sõlminud käesoleva lepingu (edaspidi nimetatud **Leping**) alljärgnevas:

1. **Pakendiettevõtja finantsjuhtimise ja pakendiandmete[[1]](#footnote-1) (**edaspidi nimetatud **pakendiaruande) audiitorkontrolli** (edaspidi nimetatud **Töövõtt**) **osutamise eesmärk ja objekt**
	1. Töövõtu objektiks on:
		1. kliendi finantsjuhtimine, st piisavate rahaliste vahendite olemasolu turule lastud pakendatud kauba pakendi ja pakenditest tekkinud jäätmete käitlemiseks pakendiaruande kuupäevale järgneva 12 kuu jooksul, ja
		2. kliendi **[kuupäev, kuu, aasta - kuupäev, kuu, aasta]** kalendriaasta kohta koostatud pakendiaruanne pakendimaterjali liikide kaupa, kajastades andmeid Kliendi korduskasutuspakendi massi, turule lastud kauba pakendi massi [**ja pakendijäätmete taaskasutamise**] kohta, vastavalt Pakendiseaduse § 24 lõikele [4 / 5].
	2. Töövõtt viiakse läbi vastavuses rahvusvahelise kindlustandvate teenuste standardiga (Eesti) 3000 (muudetud) „Kindlustandvad teenused, mis on muud kui möödunud perioodide finantsinformatsiooni auditid või ülevaatused“ (ISAE 3000 (muudetud)) piiratud kindlustandva töövõtuna, mis on aluseks kokkuvõtte avaldamiseks negatiivses vormis.
	3. Töövõtu osutamise eesmärgiks on võimaldada Audiitorettevõtjal anda teada, kas Audiitorettevõtja on täheldanud midagi, mis sunnib teda uskuma, et Lepingu punktis 1.1. sätestatud lepingu objekt ei vasta pakendiseaduse § 121 lõikes 1 sätestatud nõuetele ega ole koostatud kõigis olulistes osades kooskõlas pakendiseaduse § 24 lõikega [4 / 5].
	4. Töövõtt koosneb peamiselt järelepäringutest ja analüütilistest protseduuridest. Piiratud kindlustunnet andva töövõtu käigus läbiviidud protseduurid on palju vähem mahukad ega anna kogu seda tõendusmaterjali, mis oleks nõutav põhjendatud kindlustunnet andva töövõtu puhul. Seetõttu omandatakse väiksem kindlus kui põhjendatud kindlustandva töövõtu korral.
2. **Lepingu ese**
	1. Lepingu esemeks on Audiitorettevõtja poolt audiitorkontrolli osutamine Kliendi pakendiaruande kohta, lähtudes rahvusvahelisest muu kindlustandva teenuse standardist (Eesti) 3000 (muudetud) ning vastavalt lepingus määratud tingimustele.
	2. Audiitorettevõtja hinnangu kohaselt kulub Töövõtu teostamiseks ligikaudu **[tundide arv]** tundi, eeldusel, et Töövõtu maht ei suurene Lepingu punktides 7.4 ja 7.5 toodud põhjustel.
3. **Lepingu täitjad**
	1. Audiitorettevõtja poolt on vandeaudiitori aruande allkirjastajaks **[tiitel] [nimi]**.
	2. Audiitorettevõtjal on õigus kaasata oma kutsetegevusega seotud kohustuste paremaks täitmiseks omal vastutusel eksperte, abilisi või muid isikuid, kes tegutsevad Audiitorettevõtja juhtimisel.
4. **Töövõtu teostamise tulemus**
	1. Töövõtu teostamise tulemusena väljastab Audiitorettevõtja Kliendi **[juhtkonnale]** sõltumatu vandeaudiitori aruande ***[pakendiregistrile / taaskasutusorganisatsioonile]*** finantsjuhtimise ja esitatava pakendiaruande audiitorkontrolli kohta, milles Audiitorettevõtja avaldab Töövõtu teostamise tulemusena omandatud piiratud kindlust väljendava kokkuvõtte negatiivse kinnituse vormis.
	2. Sõltumatu vandeaudiitori aruanne on koostatakse ***[pakendiregistrile / taaskasutusorganisatsioonile]*** esitamiseks ja on seega ette nähtud üksnes **[Kliendi]** juhtkonnale ja ***[pakendiregistri / taaskasutusorganisatsiooni]*** asjakohaste isikute jaoks. Selle tulemusena ei pruugi aruanne olla sobiv muuks otstarbeks ning seda ei tohi levitada muudele osapooltele ning kasutada muude osapoolte poolt.
5. **Kliendi kohustused**
	1. Kliendil on kohustus:
		1. tagada vajalike raamatupidamisregistrite ning aruannete koostamine ja säilitamine, sobivate arvestuse sise-eeskirjade väljatöötamine, sh sobivate arvestuspõhimõtete ning hindamismeetodite valik pakendi ja pakendijäätmete üle arvestuse pidamiseks, tõhusa sisekontrollisüsteemi kujundamine ning rakendamine;
		2. tagada oma turule lastud pakendatud kauba pakendi ja pakenditest tekkinud jäätmete käitlemine ning kanda selle kulud;
		3. hinnata pakendiaruandele järgneva 12 kuu jooksul tekkivate punktis 5.1.2 nimetatud kohustuste täitmiseks piisavate rahaliste ja korralduslike vahendite olemasolu;
		4. koostada pakendiaruanne kooskõlas pakendiseaduse § 24 asjakohaste nõuetega;
		5. koostada pakendiaruanne heauskselt ja rakendada vajalikke meetmeid informatsiooni õigsuse tõestamiseks;
		6. tagada selline sisekontroll, mida Klient peab vajalikuks, et võimaldada pakendiaruande koostamist ilma pettustest või vigadest tuleneva olulise väärkajastamiseta.
		7. esitada Audiitorettevõtjale kõik Töövõtu teostamiseks vajalikud algdokumendid ning muu Töövõtu läbiviimiseks vajalik informatsioon */ asjakohastest dokumentidest võib Audiitorettevõtja teha koopiaid, ärakirju või väljavõtteid ning hankida Töövõtuga seotud tõendusmaterjali muul viisil. Vajaliku info ja vajalike dokumentidega on mh tegemist juhul, kui Töövõtu teostamiseks vajalikud algdokumendid ning muu Audiitorettevõtjale Töövõtu teostamiseks vajalik informatsioon ei ole Kliendi pakendiarvestuse korralduses / raamatupidamises küllaldaselt või üldse kajastatud, või mille kohta puuduvad andmed, kuid mis Audiitorettevõtja põhjendatud arvamuse alusel on Töövõtu teostamiseks vajalik*/;
		8. */valmistada ette Töövõtu teostamiseks vajalikud materjalid Audiitorettevõtja poolt esitatud nimekirja alusel Audiitorettevõtja poolt esitatud tähtajaks – vt Lepingu Lisa 3*;
		9. tagada oma töötajate koostöövalmidus Töövõtuga seotud toimingutes kogu Töövõtu teostamise ajal ja piiramatu juurdepääs Kliendiga seotud inimestele, kellelt Audiitorettevõtja peab vajalikuks Töövõtu tõendusmaterjali hankida;
		10. tasuda Töövõtu eest vastavalt Lepingus ettenähtud tingimustele;
		11. */teavitada Audiitorettevõtjat Lepingu p-s 11 sätestatud korras vähemalt* ***[1 kuu/….kuud]*** *ette aastainventuuride läbiviimise ajagraafiku ja inventuuride eest vastutavate isikute osas/*;
		12. kinnitada enne sõltumatu vandeaudiitori aruande väljastamist juhtkonna esitiskirjas,et kogu pakendiaruandes esitatud info on õige, korrektne ja täielik, et kõik potentsiaalsed kohustused, olulised bilansijärgsed sündmused ja muud olulised asjaolud on pakendiaruandes kajastatud ning et Audiitorettevõtjale ei ole jäetud esitamata asjaolusid, mis võiksid mõjutada pakendiaruandele hinnangu andmist*/. Juhtkonna esitiskirja allkirjastavad kõik Kliendi juhatuse liikmed ja pakendiarvestuse korraldamise eest vastutavad isikud. Juhtkonna esitiskirja näidis on toodud Lepingu Lisas 1/*;
		13. teha Audiitorettevõtjaga p-des 5.1.1.-5.1.11. nimetamata osas igakülgset koostööd Lepingu alusel teostatava Töövõtu suhtes, mis aitab kaasa selle tulemuse saavutamisele.
	2. Lepingu allkirjastamisega kinnitab Klient, et otsus Audiitorettevõtjaga Lepingu sõlmimise ja Audiitorettevõtja töö tasustamise tingimuste kohta on heaks kiidetud Kliendi vastava organi poolt.
6. **Audiitorettevõtja kohustused**
	1. Audiitorettevõtjal on kohustus:
		1. esitada esialgne nimekiri Töövõtu teostamiseks vajalikest materjalidest Lepingu Lisas 3 määratud kuupäevaks;
		2. viia läbi protseduurid, mis hõlmavad peamiselt järelepäringute tegemist juhtkonnale ja teistele isikutele majandusüksuses (nagu asjakohane) ja analüütiliste protseduuride rakendamist, ning hinnata hangitud tõendusmaterjali. Samuti viia läbi täiendavad protseduurid, kui Audiitorettevõtja saadab teada asjaoludest, mis annavad põhjust arvata oluliste väärkajastamiste esinemisse. Need protseduurid viiakse läbi võimaldamaks esitada pakendiaruande kohta kokkuvõte kooskõlas standardiga ISAE 3000 (muudetud). Valitud protseduurid sõltuvad sellest, mida peetakse kutsealast otsustust rakendades vajalikuks, tuginedes arusaamisele Majandusüksusest ja selle keskkonnast ning asjakohastest regulatsioonidest.
		3. esitada Töövõtu teostamise tulemusena sõltumatu vandeaudiitori aruanne Kliendi pakendiaruande kohta hiljemalt **[kuupäev]**, tingimusel, et Klient on pakendiaruande esitanud Audiitorettevõtjale kontrollimiseks **[päevade arv]** päeva enne sõltumatu vandeaudiitori aruande väljastamise tähtaega ja täitnud õigeaegselt muud omapoolsed kohustused. */Täpsem Töövõtu ajakava on toodud Lepingu Lisas 3./* Sõltumatu vandeaudiitori aruanne esitatakse Kliendile seaduse ja kutsetegevuse standarditega ettenähtud vormisAudiitorettevõtja poolt omakäeliselt allkirjastatuna või digitaalallkirjastatuna */****[eksemplaride arv]*** *eksemplaris./* Modifitseerimata sõltumatu vandeaudiitori aruande näidis on toodud Lepingu Lisas 2. Töövõtu teostamisel võib esineda tingimusi, mille korral võib sõltumatu vandeaudiitori aruanne erineda selle eeldatavast vormist ja sisust;
		4. */väljastada kirjalik märgukiri Kliendi juhtkonnale, milles Audiitorettevõtja juhib tähelepanu puudustele, teeb soovitusi ja ettepanekuid/*;
		5. informeerida Klienti viivitamatult probleemidest, mis takistavad Audiitorettevõtjat võetud kohustusi täitmast, ning meetmetest, mida Audiitorettevõtja kasutab, et Töövõtu teostamist takistavad asjaolud kõrvaldada;
		6. */juhul, kui Audiitorettevõtja leiab tõendeid pettuse või seaduste ja reeglite võimaliku rikkumise kohta, edastada need teadmiseks vastavale juhtimistasandile. Kui Audiitorettevõtja saab teada pettusest, millega on seotud juhtkond või sisekontrollifunktsioonis olulist rolli omavad töötajad või muud töötajad, kus pettuse tagajärjeks on asjakohaste andmete väärkajastamine, teatab Audiitorettevõtja sellest otse vastavale juhtorganile. Audiitorettevõtja edastab Kliendi vastavale juhtorganile Audiitorettevõtja tähelepanu alla sattunud küsimused, mis on seotud seaduste ja reeglite rikkumisega, va juhul, kui need on selgelt ebaolulise tähtsusega./*
7. **Töövõtu teostamise maksumus ja tasumise kord**
	1. Lähtudes ligikaudsest tundide arvust Lepingu p-s 2.2., on Töövõtu teostamise maksumus **[summa numbritega] [(summa sõnadega)]** eurot(lisandub käibemaks */ja muud töövõtuga otseselt seotud kulutused/*).
	2. */Lepingu p-s 7.1. nimetatud tasu arvelt loetakse kaetuks kõik Töövõtu teostamise käigus Audiitorettevõtjale tekkinud kulutused./*
	3. Töövõtu maksumus ei sisalda tasu vandeaudiitori muu kutsetegevuse eest. Kui Kliendi poolt küsitud nõustamine või muud teenused väljuvad Töövõtu raamidest, lepitakse selle kohta eraldi kirjalikult kokku.
	4. Kui Töövõtu mahukus suureneb seoses asjaoluga, et Audiitorettevõtjal tuleb läbi viia lisaprotseduurid või suurema ulatusega protseduurid võimaldamaks väljendada *negatiivset* kinnitust või saada kinnitust selle kohta, et tuleb anda modifitseeritud aruanne, tulenevalt ISAE (EE) 3000 (muudetud) nõuetest, on Audiitorettevõtjal õigus saada lisatasu summas **[summa numbritega]** eurot ühes tunnis.
	5. */Audiitorettevõtja poolt Töövõtu teostamise orienteeruv hind ja tööde teostamise ajakava tugineb muu hulgas ka Kliendi pakendiaruande ja Kliendi töötajate poolt Audiitorettevõtjale antud informatsiooni eelhinnangule ning sõltub Kliendi töötajate poolt osutatava abi mõistlikust tasemest./* Kui Töövõtu mahukus ja/või läbiviimise periood suureneb seoses Kliendi poolt oma lepinguliste kohustuste täitmata jätmise või mittekohase täitmisega, võib Audiitorettevõtja oma tasu ja planeeritud tööde täitmise tähtaegu muuta. Kui Töövõtu teostamise käigus ilmnevad muud asjaolud, mis ei võimalda selle teostamist Lepingu p-s 7.1. kokkulepitud maksumuse piires, lepitakse kokku Töövõtu täiendava maksumuse ja jätkamise (sh tähtaegade muutmise) kohta.
	6. /*Juhul, kui Kliendist tulenevatel põhjustel Töövõtu protseduuride teostus viibib või Audiitorettevõtja planeeritud tööde maht suureneb (nt peab Audiitorettevõtja korduvalt tegema korrigeerimisi või üle kontrollima koostatud pakendiaruande uuendatud versioone) võrreldes punktis 2.2. sätestatuga, on Audiitorettevõtjal õigus suurendada tasu lähtudes täiendavatele töödele kulunud ajakulust, rakendades tunnihinda* ***[summa numbritega]*** *eurot (lisandub käibemaks)*
	7. Töövõtu teostamise eest kuuluva summa tasub Klient **[päevade arv]** kalendripäeva jooksul Lepingu p-s 17 sätestatud Audiitorettevõtja arveldusarvele Audiitorettevõtja poolt esitatud arve esitamise päevast alates. Audiitorettevõtja poolt esitatud arves näidatud summa tasumise tähtaja ületamisel kohustub Klient tasuma viivist tähtajaks tasumata summalt **[protsendi suurus]** protsenti päevas iga viivitatud kalendripäeva eest. Tähtajaks tasumata arves näidatud summa sissenõudmise kulud tasub Klient.
8. **Poolte vastutus**
	1. Klient vastutab oma Lepingus sätestatud kohustuste rikkumise eest, välja arvatud juhul, kui selle on põhjustanud ettenägematud või Poolte tegevusest olenematud asjaolud (vääramatu jõud).

*/Vääramatu jõuna mõistavad Pooled igasugust Kliendi tahtest sõltumatut ja sellele mitte alluvat sündmust või asjaolu, nagu tulekahju, sõjalise iseloomuga tegevust, streiki, korratust, üleujutust või muud loetletud tunnustele vastavat sündmust või asjaolu, mis takistab või teeb võimatuks Kliendi Lepingust tulenevate kohustuste nõuetekohase täitmise. Vääramatu jõud ei hõlma sündmusi, mis on põhjustatud Kliendi või tema töötajate hooletusest või tahtlikust tegevusest./*

* 1. Audiitorettevõtja vastutab Kliendi ees vandeaudiitori kutsetegevusega süüliselt tekitatud otsese varalise kahju eest. Vastutuse ülempiir on kümnekordne Lepingu tasu. Raskest hooletusest tuleneva või tahtliku rikkumise korral ülempiiri ei kohaldata.
	2. Audiitorettevõtja ei vastuta, kui Audiitorettevõtja ei ole kahju tekkimises süüdi, muuhulgas kui kahju tuleneb Kliendi poolt Töövõtu teostamise ajal kirjalikult või suuliselt esitatud eksitavast informatsioonist või informatsiooni esitamata jätmisest.
1. **Konfidentsiaalsus**
	1. Dokumentatsioon, mille Audiitorettevõtja koostab seoses Töövõtu teostamisega, ja/või Kliendi koostatud ja Audiitorettevõtjale esitatud dokumendid, samuti Audiitorettevõtjale Töövõtu teostamise käigus esitatud muu materjal ja/või informatsioon loetakse tööpaberiteks, mis on Audiitorettevõtja omand. Tööpaberid on konfidentsiaalsed ja Audiitorettevõtja säilitab neid vastavalt Eesti Vabariigi õigusaktidega kehtestatud nõuetele ja kooskõlas Audiitorettevõtja siseselt kehtestatud põhimõtete ja eeskirjadega. Tööpabereid võib avalikustada õigusaktidega ette nähtud juhtudel.
	2. Klient ei tohi Töövõtu teostamise käigus koostatud Audiitorettevõtja dokumente avaldada ja/või esitada kolmandatele isikutele ilma Audiitorettevõtja eelneva */kirjaliku/* nõusolekuta, välja arvatud Eesti Vabariigi õigusaktides ette nähtud juhtudel.
	3. Klient kohustub hoidma konfidentsiaalsena Töövõtu teostamise metoodikat ja tehnikaid, mida kasutades töövõtu aruandeni jõuti. Konfidentsiaalsusnõuet ei kohaldata informatsioonile, mis on avalikult kättesaadav, ega Audiitorettevõtja ja Kliendi vahelisele kliendisuhtele, mille olemasolu võib Audiitorettevõtja teatavaks teha klientidele, potentsiaalsetele klientidele ja muudele kolmandatele isikutele.
	4. Audiitorettevõtja on kohustatud hoidma saladuses talle kutsetegevuse käigus teatavaks saanud infot ja dokumente. Eelmises lauses nimetatud kutsesaladuse hoidmise kohustus ei ole ajaliselt piiratud ja kehtib ka pärast Audiitorettevõtja kutsetegevuse lõpetamist.
	5. Saladuse hoidmise kohustust ei ole, kui Audiitorettevõtjal on asjaolude avalikustamiseks Kliendi kirjalik luba või kui Audiitorettevõtja on kohustatud avalikustama Lepingu p-s 9.4 nimetatud infot ja dokumente seadusest tulenevalt */, nt Audiitorettevõtja poolt info või dokumentide avaldamine Audiitorkogule tema ülesannete täitmiseks, Rahandusministeeriumile käesoleva seadusega pandud ülesannete täitmiseks, kohtule kohtumääruse või –otsuse alusel, uurimisasutusele seoses kriminaalmenetlusega, rahapesu andmebüroole tema ülesannete täitmiseks, kliendi emaettevõttele audiitorteenuse osutajale, vandeaudiitorite võrgustikku kuulumisel sisemise kvaliteedikontrolli läbiviijaile, Riigikontrollile tema ülesannete täitmiseks, Finantsinspektsioonile tema ülesannete täitmiseks./;*
	6. Audiitorettevõtja säilitab kõik autoriõigused ja muud intellektuaalse omandi õigused kõigele, mille ta on loonud, arendanud või kujundanud kas enne Töövõtu teostamist või selle käigus, sh, kuid mitte ainult süsteemidele, metoodikatele, tarkvarale, oskusteabele ja töödokumentidele. Audiitorettevõtja säilitab kõik autoriõigused ja muud intellektuaalse omandi õigused Audiitorettevõtja Kliendile esitatud raportitele, kirjalikele nõuannetele ja muudele materjalidele.
	7. */Audiitorettevõtja kohustub kasutama Lepingu raames talle teatavaks saanud informatsiooni vaid Töövõtu teostamiseks ning mitte levitama seda teistele isikutele./*
2. **Rahapesu ja terrorismi rahastamise tõkestamine**
	1. Audiitorettevõtjal on kohustus ärisuhte loomisel tuvastada Kliendi isikusamasust ja õigusvõime olemasolu, tuvastada ja kontrollida Kliendi juhatuse liikmete isikusamasust ja esindusõigust ning tuvastada tegelik kasusaaja. Koopiad Kliendi registrikaardi väljavõttest ning juhatuse liikmete isikusamasuse ja esindusõiguse ja tegeliku kasusaaja tuvastamisel kogutud andmetest on lisatud Lepingu Lisas 4.
	2. Kliendil on kohustus esitada Audiitorettevõtja nõudmisel rahapesu ja terrorismi rahastamise tõkestamise seadusest tulenevate hoolsusmeetmete kohaldamiseks vajalikud dokumendid ja anda asjakohast teavet, sh teavet Kliendi poolt tehtavate tehingute ja Kliendi poolt kasutatavate rahaliste vahendite kohta, mis peavad olema kooskõlas Kliendi majandustegevuse laadi ja ulatusega ning teavet tegelike kasusaajate muutumisest.
3. **Poolte teated**
	1. Kõik Poolte vahel käesoleva Lepingu pinnalt sõlmitavad kokkulepped, sealhulgas lepingu täitmise, muutmise ja lepingust tulenevate vaidlustega seotud teated ja informatsioon on kooskõlas Lepinguga esitatud, kui nimetatud teated on Poolele edastatud kirjalikku taasesitamist võimaldavas vormis nt e-posti teel või kirjalikus vormis või antud teisele Poolele üle allkirja vastu Lepingus märgitud aadressil. Pooltevahelised Lepinguga seotud andmed ja tahteavaldused, mis on informatsioonilise iseloomuga ja mille edastamisel teisele Poolele ei ole õiguslikke tagajärgi, edastatakse vahetult Poolele sobivat kommunikatsiooniviisi kasutades (nt telefon, e-post)*.*
	2. Pooled on kohustatud käesoleva Lepingu punktis 11.1 nimetatud vormis teavitama Lepingu teist Poolt ka kõikidest asjaoludest, mis võivad mõjutada või takistada Lepingus sätestatud kohustuste täitmist või õiguste realiseerimist.
	3. Kirjalikku taasesitamist võimaldavas vormis edastatud teade loetakse kättesaaduks, kui teine Pool on selle kättesaamist kirjalikku taasesitamist võimaldavas vormis kinnitanud. Kirjalik teade loetakse kättesaaduks, kui postitamisest on möödunud 5 (viis) kalendripäeva. Tähitud kirja teel edastatud teade loetakse kätte saaduks**,** kui see on üle antud teisele Poolele allkirja vastu või selle hoiustamistähtaeg on möödunud.
	4. Kõigist muudatustest Lepingus nimetatud andmetes teatatakse teisele Poolele 2 (kahe) tööpäeva jooksul muudatuste tegemisest arvates. Kui üks Pool rikub käesolevat sätet, siis loetakse asjakohaselt saadetud teateks sellist, mille teine Pool on edastanud käesolevas Lepingus märgitud ***[aadressile / e-postile].***
4. **Lepingu jõustumine**

12.1. Leping, lepingu lisad ning nende muudatused ja täiendused jõustuvad nende Poolte poolt allakirjutamise hetkest.

1. **Lepingu muutmine**

13.1. Lepingu tingimusi võib muuta ning Lepingut täiendada üksnes Poolte kirjaliku kokkuleppe alusel.

1. **Lepingu lõppemine ja lõpetamine**
	1. Pooled võivad Lepingu üles öelda üksnes mõjuva põhjuse olemasolul.
	2. Pooled peavad Lepingu ülesütlemisest viivitamata teavitama registri infosüsteemi vahendusel Audiitorkogu järelevalvenõukogu, edastades Lepingu ülesütlemise põhjuste kohta omapoolsed selgitused.
	3. Lepingu ülesütlemisel on klient kohustatud viivitamata tasuma Audiitorettevõtjale kõigi Lepingus kokku lepitud tööde eest, mis tehti enne Lepingu ülesütlemist. Eelmist lauset ei kohaldata juhul, kui Lepingu ülesütlemine on tingitud Audiitorettevõtja tegevusloa peatamisest või lõppemisest.
	4. Kui Leping on sõlmitud Kliendi ühe kalendriaasta pakendiaruande audiitorkontrolli töövõtu teostamiseks, lõpeb Leping pärast Audiitorettevõtjapoolset kohast täitmist.
2. **Vaidluste lahendamine**
	1. Lepingu täitmisel ja tõlgendamisel juhinduvad Pooled Eesti Vabariigis kehtivatest õigusaktidest.
	2. Lepingust tulenevad lahkarvamused, vaidlused ja pretensioonid, mida ei õnnestu lahendada Poolte kokkuleppel, lahendatakse **[kostja asukoha järgses kohtus/Harju Maakohtus/…………………...kohtus]**.
3. **Lepingu dokumendid**
	1. Leping on koostatud eesti keeles kahes võrdset juriidilist jõudu omavas originaaleksemplaris, millest kummalegi Poolele jääb üks Lepingu eksemplar.
	2. Käesoleva Lepingu lahutamatuteks osadeks on:
		1. Lisa 1 – Juhtkonna esitiskiri
		2. Lisa 2 – Vandeaudiitori aruande vorm
		3. Lisa 3 – Töövõtu teostamise ajagraafik ja tähtaeg
		4. Lisa 4 – Koopiad Kliendi registrikaardi väljavõttest ning juhatuse liikmete isikusamasuse ja esindusõiguse ja tegeliku kasusaaja tuvastamisel kogutud andmetest
4. **Poolte rekvisiidid**

|  |  |
| --- | --- |
| Klient | Audiitorettevõtja |
| **[Registrikood]** | **[Registrikood]**  |
|  | **[Tegevusloa nr]**  |
| **[Aadress]** | **[Aadress]** |
| **[Telefon]** | **[Telefon]** |
| **[E-post]** | **[E-post]**  |
|  | **[Pangarekvisiidid]** |
| **[allkiri]****[nimi]**Kliendi eest ja nimel | **[allkiri]****[nimi]**Audiitorettevõtja eest ja nimel |

**Lisa 1. Juhtkonna esitiskiri**

**Lisa 2. Vandeaudiitori aruande vorm**

**Lisa 3. Töövõtu teostamise ajagraafik ja tähtaeg**

*Töövõtu läbiviimise ajagraafik on järgmine:*

|  |  |
| --- | --- |
| ***Kuupäev*** | ***Kliendi ja Audiitorettevõtja tegevuste kirjeldus*** |
| *...... ....... ......... a.* | *Audiitorettevõtja esitab esialgse nimekirja Töövõtu teostamiseks vajalikest materjalidest.* |
| *...... ....... ......... a.*  | *Klient esitab Audiitorettevõtjale Töövõtu teostamiseks vajaliku informatsiooni.* |
| *...... ....... ......... a.* | *Tutvumine Kliendi pakendiarvestuse korralduse, -dokumentide ja lepingutega. Töövõtu protseduuride sooritamine Kliendi tegevuskohas.* |
| *...... ....... ......... a.* | *Kliendi juhtkond esitab Audiitorettevõtjale lõpliku juhtkonna poolt kinnitatud ja allkirjastatud pakendiaruande ning allkirjastatud kinnituskirja* |
| *...... ....... ......... a.* | *Audiitorettevõtja väljastab sõltumatu vandeaudiitori aruande.*  |

*Audiitorettevõtja väljastab sõltumatu vandeaudiitori aruande või allkirjastab selle digitaalselt hiljemalt \_\_\_ päeva jooksul pärast Kliendipoolsete lepinguliste kohustuste täitmist.*

***[kuupäev]***

**Lisa 4. Koopiad Kliendi registrikaardi väljavõttest ning juhatuse liikmete isikusamasuse ja esindusõiguse ja tegeliku kasusaaja tuvastamisel kogutud andmetest**

1. Pakendiseaduse §-s 24 lõikes 1 käsitletakse audiitorkontrolli objektina pakendiregistrisse esitatavaid pakendiandmeid [↑](#footnote-ref-1)